BBL ลุ้นกำไรไตรมาส 3 โตแตะ 6 พันลบ. แถมไตรมาส 4 เด่นต่อเนื่อง
BBL ลุ้นกำไรไตรมาส 3 โตแตะ 6 พันลบ. แถมไตรมาส 4 เด่นต่อเนื่อง แนะซื้อเป้า 165 บาท
BBL ลุ้นกำไรไตรมาส 3 โตแตะ 6 พันลบ. แถมไตรมาส 4 เด่นต่อเนื่อง แนะซื้อเป้า 165 บาท
4 ต.ค. 2564

บล.โนมูระ พัฒนสิน ระบุในบทวิเคราะห์วันนี้ (29 ก.ย.64) ว่า  ธนาคารกรุงเทพ จำกัด (มหาชน) หรือ BBL (Upgrade TP from 157 to 165) : คาดวันที่ 20-21 ต.ค. 21 จะรายงานกำไรสุทธิไตรมาส 3/2564 ที่ 6.0 พันลบ. เติบโต +50% เทียบช่วงเดียวกันของปีก่อนหนุนจากค่าใช้จ่ายดำเนินงานลดลง แต่คาดกำไรลดลง -5% เทียบไตรมาสก่อนหน้า กดดันจากรายได้ค่าธรรมเนียมอ่อนแอลง เพราะผลกระทบจากการปิดสาขาชั่วคราว ด้านคุณภาพสินทรัพย์ยังแข็งแกร่งด้วย Coverage ratio สูงสุดในกลุ่มธนาคารขนาดใหญ่
แนวโน้มไตรมาส 4/2564 คาดกำไรเติบโตเด่น เทียบช่วงเดียวกันของปีก่อนเพราะค่าใช้จ่ายดำเนินงานลดลง ส่วนเทียบไตรมาสก่อนหน้า คาดเติบโตจากการขยายตัวของสินเชื่อ และการฟื้นตัวของรายได้ค่าธรรมเนียม
คงคำแนะนำ Buy ปรับเพิ่ม TP22F เป็น 165.0 บาท ให้ Premium ด้าน valuation มากขึ้นต่อ BBL เพราะมองว่าเป็นอีกหนึ่งธนาคารที่มีโอกาสถูกปลดล็อคมูลค่าธุรกิจจากการปรับโครงสร้างองค์กร แต่ให้โอกาสว่าเกิดช้ากว่า KBNAK